

**Санкт-Петербург қаласында (Ресей Федерациясы) 2002 жылғы 7 маусымда қол қойылған Шанхай ынтымақтастық ұйымының хартиясына өзгерістер енгізу туралы хаттаманы ратификациялау туралы**

Қазақстан Республикасының 2009 жылғы 5 қаңтардағы N 118-IV Заңы

      Санкт-Петербург қаласында (Ресей Федерациясы) 2002 жылғы 7 маусымда қол қойылған Шанхай ынтымақтастық ұйымының
хартиясына
өзгерістер енгізу туралы Шанхайда 2006 жылғы 15 маусымда қол қойылған хаттама ратификациялансын.

*Қазақстан Республикасының*
  
*Президенті                                    Н. Назарбаев*

**Санкт-Петербург қаласында (Ресей Федерациясы)**
  
**2002 жылғы 7 маусымда қол қойылған Шанхай ынтымақтастық**
  
**ұйымының хартиясына өзгерістер енгізу туралы**
  
**ХАТТАМА**

**Ресми куәландырылған мәтін**

      Шанхай ынтымақтастық ұйымына мүше мемлекеттер (бұдан әрі - ШЫҰ немесе Ұйым) төмендегілер туралы осы Хаттаманы жасады:

**1-бап**

      ШЫҰ Хартиясының
11-бабының
бірінші абзацы мынадай редакцияда жазылсын:
  
      "Хатшылық ШЫҰ-ның негізгі тұрақты жұмыс істейтін атқарушы органы болып табылады және Ұйымның қызметін үйлестіруді, ақпараттық-талдауды, құқықтық және ұйымдық-техникалық жағынан қамтамасыз етуді жүзеге асырады, ШЫҰ шеңберінде ынтымақтастықты және Ұйымның халықаралық байланыстарын дамыту жөнінде ұсыныстарды әзірлейді, ШЫҰ органдары шешімдерінің орындалуын бақылайды".

**2-бап**

      ШЫҰ Хартиясының
11-бабының
екінші, үшінші, төртінші, алтыншы және жетінші абзацтарындағы "Атқарушы хатшы" деген сөздер "Бас хатшы" деген сөздермен тиісті септікте ауыстырылсын.

**3-бап**

      Осы Хаттама ШЫҰ Хартиясының
21-бабында
көзделген тәртіппен күшіне енеді.

      Шанхай қаласында 2006 жылғы 15 маусымда орыс және қытай тілдерінде бір түпнұсқа данада жасалды және де екі мәтіннің күші бірдей.

*Қазақстан Республикасы үшін*

*Қытай Халық Республикасы үшін*

*Қырғыз Республикасы үшін*

*Ресей Федерациясы үшін*

*Тәжікстан Республикасы үшін*

*Өзбекстан Республикасы үшін*

      2006 жылғы 15 маусымда Шанхай қаласында жасалған 2002 жылғы 7 маусымда Санкт Петербург қаласында ШЫҰ Хартиясына өзгерістер енгізу туралы Хаттаманың бұл көшірмесінің дәлдігін куәландырамын.

*Қазақстан Республикасы*
  
*Сыртқы істер министрлігі*
  
*Жалпыазиялық ынтымақтастық*
  
*департаментінің*
  
*Басқарма бастығы                                 Қ. Тумыш*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК